ສະຫະປະຊາຊາດ ຕ້ອງການ ນັກສັງເກດການສັນຕິພາບ ຕື່ມອີກ ທີ່ຊີເຣຍ. (ເບິ່ງວີດີໂອ)
ສະຫະປະຊາດຕ້ອງການ ພວກນັກສັງເກດການ ຕື່ມອີກໂດຍຢ່າງໄວ ເພື່ອສົ່ງໄປປະຈໍາການ ໃນຊີເຣຍ.
ສະຫະປະຊາຊາດກ່າວວ່າ ຕົນຕ້ອງການພວກນັກສັງເກດການສັນຕິພາບຕື່ມອີກຢ່າງຮີບ ດ່ວນທີ່ສຸດ ເພື່ອຈະສົ່ງໄປປະຈໍາການຢູ່ໃນຊີເຣຍໂດຍໄວນັ້ນ ມາຮອດປັດຈຸບັນນີ້ ອົງການສະຫະປະຊາຊາດໄດ້ສົ່ງພວກນັກສັງເກດການຖາວອນ 10 ປາຍຄົນໄປຍັງຫຼາຍຫົວເມືອງໃນທົ່ວປະເທດ ຊຶ່ງເປັນຈໍານວນທີ່ໜ້ອຍກວ່າ 300 ຄົນທີ່ ທາງສະພາຄວາມໜັ້ນຄົງສະຫະປະຊາຊາດໄດ້ອະນຸມັດໃຫ້ນັ້ນຫຼາຍ ທ່ານ Neeraj Singh ໂຄສົກປະຈໍາໜ່ວຍຮັກສາສັນຕິພາບຂອງສະຫະປະຊາຊາດກ່າວ ຢູ່ທີ່ກຸງດາມັສກັສໃນວັນອາທິດມື້ນີ້ວ່າ ມັນເປັນເລື້ອງຮີບດ່ວນທີ່ສຸດສໍາລັບສະຫະປະຊາ ຊາດ ແລະຈະຕ້ອງມີການທໍາຄວາມພະຍາຍາມທຸກຢ່າງເພື່ອຮັບປະກັນໃຫ້ມີພວກນັກສັງ ເກດການໄປປະຈໍາການຢູ່ໃນຊີເຣຍໃນເວລາອັນໄວທີ່ສຸດເທົ່າທີ່ຈະໄວໄດ້ ທ່ານ ສິງໄດ້ ຖະແຫຼງເຊ່ນນີ້ ໃນເວລາບໍ່ເທົ່າໃດຊົ່ວໂມງກ່ອນນາຍພົນຕີ Robert Mood ແຫ່ງນໍເວ ຈະ ເດີນທາງໄປຮອດຊີເຣຍ ເພື່ອນໍາພາໃນການປະກອບພາລະກິດຂອງໜ່ວຍຮັກສາສັນຕິ ພາບຂອງສະຫະປະຊາຊາດທີ່ຊີເຣຍນັ້ນ ປັດຈຸບັນນີ້ ສະຫະປະຊາຊາດມີ ນັກສັງເກດການຢູ່ໃນເມືອງ Homs, ເມືອງດາຣາອາ ແລະເມືອງ Idlib ພວກນັກສັງເກດການກໍາລັງພາກັນ ຂຸ້ນຂ້ຽວ ເພື່ອສົ່ງເສີມແຜນການ ສັນຕິພາບ ທີ່ບັງຄັບໃຫ້ມີຂໍ້ຕົກລົງຢຸດຍິງທີ່ນໍາໄປສູ່ການໂອ້ລົມເຈລະຈາກັນໂດຍທຸກ ພັກຝ່າຍກ່ຽວກັບການແກ້ໄຂບັນຫາດ້ານການເມືອງ ເພື່ອຍຸດຕິສົງຄາມໃນປະເທດທີ່ ດໍາເນີນມາໄດ້ 13 ເດືອນແລ້ວນັ້ນ ລັດຖະບານຊີເຣຍແລະພວກນັກເຄື່ອນໄຫວຝ່າຍຄ້ານຕ່າງກໍໄດ້ກ່າວຫາຊຶ່ງແລະກັນວ່າ ເປັນຜູ້ກະທໍາຄວາມຮຸນແຮງທີ່ອັນຕະລາຍເຖິງຕາຍນີ້ ການປະທະກັນລະຫວ່າງທະຫານຂອງຝ່າຍລັດຖະບານ ແລະກໍາລັງຝ່າຍກະບົດຍັງ ດໍາເນີນສືບຕໍ່ມາໃນຂົງເຂດ Latakia ແລະໃນເຂດຊານເມືອງຫລວງດາມັສກັສໃນວັນ ເສົາວານນີ້ ທ່າມກາງທີ່ມີລາຍງານຂ່າວວ່າ ມີທະຫານໂຕນໜີໃໝ່ໆຈາກຝ່າຍລັດຖະ ບານໄປເຂົ້າຮ່ວມກັບ ຝ່າຍຄ້ານນັ້ນ ພວກທີ່ເຫັນເຫດການກ່າວວ່າ ມີປະຊາຊົນຢ່າງ ໜ້ອຍ 10 ຄົນເສຍຊີວິດ